钦定古今图书集成/明伦汇编/官常典/第093卷 > 成国公希怿
## 钦定古今图书集成/明伦汇编/官常典/第093卷 > 成国公希怿

按《宋史》本传：“希怿，字伯和，燕王八世孙。登淳熙十四
年进士第。赵汝愚帅福建，希怿为属吏，尝言治人如
修身，治政如理家，爱民如处昆弟。取古今官著惠爱
者，缉为一编，曰：‘是吾师矣’。汝愚嘉之，荐于宪辛弃疾。
弃疾尚气，僚吏不敢与可否，希怿独尽言无所避。属
邑侯官苦税重，每不登额，希怿稽核公帑羡钱以足之，弃疾亦荐其能。汝愚当国，调江东运司干办。同寅
有坐𠈁胄党者，诸司莫敢荐，希怿贤其人，请以荐己
者荐之。改太平州通判。先是，盗黥而逃者，捕得处死。
希怿言：“强盗特贷命而辄逃者斩，今黥罪致死，非法
之平也。”自是皆减死论。迁江西茶盐提举。岁饥，恶少
聚劫，希怿将自临按，幕属力止之，不听，曰：“希怿不出，
饥民终不得食，且召乱矣。”遂行。发粟赈给，禽首谋者
治之，其党遂散。升本路帅兼漕事。黑风峒罗世传寇
郴阳，奸民潜通贼，阴济以粮。希怿捕治之，贼乏食，乃
去。未几，李元砺寇郴，陈廷佐寇南安，复诱罗世传与
合，劫掠至龙泉。有何光世者，能知贼动息，希怿授光
世计，俾诱世传诛元砺以自赎。功未竟，移知平江府。
其后世传果缚元砺以献，廷佐势孤亦降移知太平
州。希怿为倅日，习知其民利病，遂损折市价，减榷酤
额，以苏民力。已而乞祠，迁端明殿学土，换昭信军节
度使、开府仪同三司，致仕。嘉定五年卒，年五十八。赠
少保，封成国公。